**ORDONANŢĂ DE URGENŢĂ**

**cu privire la rectificarea bugetului de stat**

**pe anul 2018**

Având în vedere:

- analiza execuției bugetare derulată pe parcursul primelor șapte luni ale anului 2018;

- evoluția principalilor indicatori bugetari pe primele luni ale anului 2018;

- asigurarea fondurilor necesare unor ordonatori principali de credite în vederea desfășurării normale a activității acestora până la finele anului;

- adoptarea ulterior aprobării Legii bugetului de stat pe anul 2018 nr. 2/2018 a unor acte normative cu influențe asupra veniturilor și cheltuielilor bugetare;

- asigurarea fondurilor necesare desfășurării normale a activității unităților administrativ-teritoriale până la finele anului, pentru implementarea în perioada septembrie-decembrie a anului școlar 2018-2019 a Programului pentru școli al României, pentru finanțarea căminelor pentru persoane vârstnice din județele Buzău și Vrancea, pentru finanțarea drepturilor copiilor cu cerințe educaționale speciale care frecventează învățământul de masă și cel special în cazul sectoarelor din municipiul București;

- necesitatea achitării plăților restante înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale la data de 31 iulie 2018, rezultate din relații cu furnizorii de bunuri, servicii și lucrări, inclusiv cei care prestează serviciul public de producere, transport și distribuție a energiei termice în sistem centralizat, respectiv bugetul de stat, bugetul asigurărilor sociale de stat sau bugetele fondurilor speciale, potrivit normelor metodologice aprobate prin ordin al ministrului finanțelor publice;

- necesitatea asigurării fondurilor necesare plății majorărilor salariale aprobate în cursul anului 2018;

- necesitatea asigurării fondurilor necesare pentru achiziționarea de incubatoare și alte echipamente medicale pentru mamă și copil, pentru programe și acțiuni de sănătate, pentru achiziție de echipamente pentru testarea auditivă la nou-născuți;

- necesitatea asigurării fondurilor necesare pentru dotarea cu aparatură medicală în cadrul proiectului „Reforma sectorului sanitar” derulat cu Banca Internațională pentru Reconstrucție și Dezvoltare”;

- necesitatea asigurării sumelor necesare pentru scheme de ajutor de stat pentru investiții și rambursarea accizei la carburanți pentru transportatori;

- necesitatea asigurării de fonduri pentru înlăturarea efectelor calamităților naturale;

- necesitatea asigurării de sume pentru plata pensiilor militare de stat și pentru asigurarea mobilității terestre și înzestrarea cu echipamente și mijloace pentru combaterea criminalității;

- necesitatea asigurării fondurilor necesare finalizării proiectului RO-NET;

- necesitatea asigurării de fonduri pentru plata burselor și a despăgubirilor civile, precum și pentru Proiectul privind învățământul secundar;

- necesitatea asigurării fondurilor pentru acordarea unor facilități la transport acordate diferitelor categorii sociale, respectiv studenți, pensionari, veterani de război etc;

- necesitatea asigurării de sume pentru finanțarea investițiilor ale agenților economici în infrastructura publică de transport;

- necesitatea asigurării de fonduri pentru implementarea Programului „Investește în tine” și pentru schema de ajutor de stat pentru industria cinematografică;

- necesitatea asigurării sumelor necesare implementării Programului Operațional Ajutorarea Persoanelor Dezavantajate 2014-2020 (POAD);

- necesitatea asigurării de fonduri pentru Programul pentru eradicarea pestei porcine africane în cadrul căruia se decontează despăgubiri pentru animalele sacrificate în vederea prevenirii și combaterii epizootiilor;

- necesitatea asigurării de fonduri pentru deconturi la motorină în trimestrul II 2018;

- necesitatea asigurării de credite de angajament pentru derularea programelor guvernamentale „Programul Start-up Nation”, “Investeşte în tine”, “gROwth-Investim în copii, investim în viitor”, “gROwth-Investim în locuințe de serviciu” etc;

- necesitatea asigurării sumelor aferente pregătirii și exercitării de către România a Președinției Consiliului Uniunii Europene în anul 2019;

- necesitatea corelării planificării bugetare cu evoluția prognozată a indicatorilor macroeconomici și execuția bugetară pe primele șapte luni ale anului;

- prevederile Legii nr.500/2002 privind finanțele publice, cu modificările și completările ulterioare, potrivit cărora legile bugetare anuale pot fi modificate în cursul exercițiului bugetar prin legi de rectificare;

și ținând seama de faptul că nepromovarea în regim de urgență a prezentului act normativ ar avea drept consecințe negative următoarele:

- riscul unui impact negativ determinat de imposibilitatea desfășurării corespunzătoare a activității ordonatorilor principali de credite, care nu își vor putea îndeplini rolul, atribuțiile și responsabilitățile stabilite prin actele normative de organizare și funcționare;

- riscul neasigurării fondurilor necesare desfășurării normale a activității unităților administrativ-teritoriale până la finele anului, care poate conduce la lipsa fondurilor pentru implementarea în perioada septembrie-decembrie a anului școlar 2018-2019 a Programului pentru școli al României, pentru finanțarea căminelor pentru persoane vârstnice din județele Buzău și Vrancea, pentru finanțarea drepturilor copiilor cu cerințe educaționale speciale care frecventează învățământul de masă și cel special în cazul sectoarelor din municipiul București;

- riscul neachitării plăților restante înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale la data de 31 iulie 2018, rezultate din relații cu furnizorii de bunuri, servicii și lucrări, inclusiv cei care prestează serviciul public de producere, transport și distribuție a energiei termice în sistem centralizat, respectiv bugetul de stat, bugetul asigurărilor sociale de stat sau bugetele fondurilor speciale, potrivit normelor metodologice aprobate prin ordin al ministrului finanțelor publice;

- riscul neasigurării fondurilor necesare plății majorărilor salariale aprobate în cursul anului 2018;

- riscul neasigurării fondurilor necesare pentru achiziționarea de incubatoare și alte echipamente medicale pentru mamă și copil, pentru programe și acțiuni de sănătate, pentru achiziție de echipamente pentru testarea auditivă la nou-născuți;

- riscul neasigurării fondurilor necesare pentru dotarea cu aparatură medicală în cadrul proiectului „Reforma sectorului sanitar” derulat cu Banca Internațională pentru Reconstrucție și Dezvoltare”;

- riscul neasigurării sumelor necesare pentru scheme de ajutor de stat pentru investiții și rambursarea accizei la carburanți pentru transportatori;

- riscul neasigurării de fonduri pentru înlăturarea efectelor calamităților naturale;

- riscul neasigurării de sume pentru plata pensiilor militare de stat și pentru asigurarea mobilității terestre și înzestrarea cu echipamente și mijloace pentru combaterea criminalității;

- riscul neasigurării fondurilor necesare finalizării proiectului RO-NET;

- riscul neasigurării de fonduri pentru plata burselor și a despăgubirilor civile, precum și pentru Proiectul privind învățământul secundar;

- riscul neasigurării fondurilor pentru acordarea unor facilități la transport acordate diferitelor categorii sociale, respectiv studenți, pensionari, veterani de război etc;

- riscul neasigurării de sume pentru finanțarea investițiilor ale agenților economici în infrastructura publică de transport;

- riscul neasigurării de fonduri pentru implementarea Programului „Investește în tine” și pentru schema de ajutor de stat pentru industria cinematografică;

- riscul neasigurării sumelor necesare implementării Programului Operațional Ajutorarea Persoanelor Dezavantajate 2014-2020 (POAD);

- riscul neasigurării de fonduri pentru Programul pentru eradicarea pestei porcine africane în cadrul căruia se decontează despăgubiri pentru animalele sacrificate în vederea prevenirii și combaterii epizootiilor;

- riscul neasigurării de fonduri pentru deconturi la motorină în trimestrul II 2018;

- riscul neasigurării de credite de angajament pentru derularea programelor guvernamentale „Programul Start-up Nation”, “Investeşte în tine”, “gROwth-Investim în copii, investim în viitor”, “gROwth-Investim în locuințe de serviciu” etc;

- riscul neasigurării sumelor aferente pregătirii și exercitării de către România a Președinției Consiliului Uniunii Europene în anul 2019;

- riscul necorelării planificării bugetare cu evoluția prognozată a indicatorilor macroeconomici și execuția bugetară pe primele șapte luni ale anului;

în considerarea faptului că toate aceste elemente vizează interesul public general și constituie situații de urgență și extraordinare a căror reglementare nu poate fi amânată,

în temeiul art.115 alin.(4) din Constituția României, republicată,

**Guvernul României adoptă prezenta ordonanță de urgență.**

**Capitolul I**

Dispoziții generale

**Art.1.** – Bugetul de stat pe anul 2018, aprobat prin Legea bugetului de stat pe anul 2018, nr.2/2018, publicată în Monitorul Oficial al României, Partea I, nr.4 și nr.4 bis din 3 ianuarie 2018, se modifică și se completează potrivit prevederilor prezentei ordonanțe de urgență.

**Art.2.** –(1) Influențele asupra veniturilor bugetului de stat pe anul 2018, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2018 pe capitole, titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2018 se diminuează la venituri cu suma de 948,4 milioane lei, iar la cheltuieli se majorează cu suma de 8.705,5 milioane lei la credite de angajament și cu suma de 2.816,4 milioane lei la credite bugetare, iar deficitul se majorează cu suma de 1.868,0 milioane lei.

**Art.3. –**  (1) În bugetul Secretariatului General al Guvernului, la capitolul 51.01 „Autorități publice și acțiuni externe”, sunt cuprinse și credite bugetare în suma de 39.000 mii lei și credite de angajament în sumă de 529.000 mii lei care se alocă Comisiei Naționale de Strategii și Prognoză astfel:

a) la titlul 10 „Cheltuieli de personal” suma de 10.000 mii lei credite bugetare și credite de angajament;

b) la titlul 20 „Bunuri și servicii” suma de 15.000 mii lei credite bugetare și credite de angajament;

c) la titlul 40 „Subvenții” suma de 10.000 mii lei credite bugetare și suma de 500.000 mii lei credite de angajament;

d) la titlul 71 „Active nefinanciare” suma de 4.000 mii lei credite bugetare și credite de angajament.

(2) Se autorizează Secretariatul General al Guvernului, în anexa nr.3/13/21 „Fișa proiectului cu finanțare din fonduri externe nerambursabile de preaderare, alți donatori și din alte facilități postaderare” să introducă în fișa cod 3006 „Conducta de interconectare a Sistemului de Transport Gaze din România cu Sistemul de Transport Gaze din Republica Moldova pe direcția Iași-Ungheni” suma de 1.447 mii lei, aferentă anului 2018, reprezentând plata finală de efectuat către partenerul de proiect din Republica Moldova.

(3) Se autorizează Secretariatul General al Guvernului să introducă în cadrul anexei nr. 3/13/27 „Fișa programului" un program nou, respectiv programul „INVESTEŞTE ÎN TINE” în valoare totală de 240.000 mii lei credite de angajament și credite bugetare, din care în anul 2018 suma de 60.000 mii lei credite de angajament și suma de 5.000 mii lei credite bugetare, la capitolul 51.01 „Autorități publice și acțiuni externe”, titlul 40 „Subvenții”.

(4) Se autorizează Secretariatul General al Guvernului să introducă în cadrul anexei nr. 3/13/27 „Fișa programului" un program nou, respectiv programul „Schema de ajutor de stat privind sprijinirea industriei cinematografice”în valoare totală de 524.000 mii lei credite de angajament și credite bugetare, din care în anul 2018 suma de 60.000 mii lei credite de angajament și suma de 5.000 mii lei credite bugetare, la capitolul 51.01 „Autorități publice și acțiuni externe", titlul 40 „Subvenții”.

(5) În anul 2018, începând cu data intrării în vigoare a prezentei ordonanțe de urgență, se autorizează Secretariatul General al Guvernului, la propunerea Comisiei Naționale de Strategii și Prognoză, să introducă în cadrul anexei nr. 3/13/27 „Fișa programului" programe noi aferente programelor guvernamentale aprobate în condițiile legii, în valoare totală de 16.698.000 mii lei credite de angajament și credite bugetare, din care în anul 2018 credite de angajament în limita sumei de 380.000 mii lei.

**Art.4. –** (1) Se autorizează Ministerul Dezvoltării Regionale și Administrației Publice, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018 - 2021 (sumele alocate pentru activități finanțate integral din venituri proprii)", să majoreze veniturile proprii cu suma de 33.318 mii lei la capitolul 36.10 „Diverse venituri", subcapitolul 36.10.50 „Alte venituri".

(2)Se autorizează Ministerul Dezvoltării Regionale și Administrației Publice să modifice în anexa nr. 3/15/23 „Fișa proiectului finanțat / propus la finanțare în cadrul programelor aferente Politicii de Coeziune a U. E., Politicii Agricole Comune și de Pescuit și a altor facilitați și instrumente postaderare" denumirea proiectului cod 11006 „Eficientizarea activității MDRAP și a instituțiilor din subordine/sub autoritate prin implementarea de standarde și instrumente ale managementului calității” în „Calitate, Standarde, Performanță-premisele unui management eficient la nivelul Ministerul Dezvoltării Regionale, Administrației Publice și Fondurilor Europene”.

(3) Se autorizează Ministerul Dezvoltării Regionale și Administrației Publice în calitate de Autoritate de management pentru Programul Operațional comun România-Ucraina 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare” să diminueze la poziția 0101 „Finanțare din FEN postaderare” creditele de angajament cu suma de 51.300 mii lei și creditele bugetare cu suma de 43.400 mii lei.

(4) Se autorizează Ministerul Dezvoltării Regionale și Administrației Publice în calitate de Autoritate de management pentru Programul Operațional comun România-Moldova 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să diminueze la poziția 0101 „Finanțare din FEN postaderare” creditele de angajament cu suma de 45.755 mii lei și creditele bugetare cu suma de 41.644 mii lei.

(5) Se autorizează Ministerul Dezvoltării Regionale și Administrației Publice în calitate de Autoritate de management pentru Programul INTERREG IPA de cooperare transfrontalieră România-Serbia 2014-2020 în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare” să diminueze la poziția 0101 „Finanțare din FEN postaderare” creditele bugetare cu suma de 40.000 mii lei.

(6) Se autorizează Ministerul Dezvoltării Regionale și Administrației Publice în calitate de Autoritate de management pentru proiectele și activitățile SEAF ale Programului de cooperare elvețiano-român vizând reducerea disparităților economice și sociale în cadrul Uniunii Europene extinse, în anexa nr. 3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare” să majoreze la poziția 0101 „Finanțare din FEN postaderare” creditele de angajament cu suma de 7.269 mii lei și să diminueze creditele bugetare cu suma de 7.094 mii lei.

(7) Se autorizează Ministerul Dezvoltării Regionale și Administrației Publice să efectueze următoarele modificări în anexa nr.3/15/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" pentru Programul INTERREG V-A România-Ungaria:

a) să introducă poziția 04 „Contribuția altor state partenere la finanțarea programelor de cooperare teritorială” la programul „Program INTERREG V-A România-Ungaria” cu sumele reprezentând credite de angajament și credite bugetare prevăzute la poziția 0102 „Contribuția altor state partenere la finanțarea programelor de cooperare teritorială”;

b) să elimine poziția bugetară 0102 „Contribuția altor state partenere la finanțarea programelor de cooperare teritorială” din cadrul poziției 01 „Finanțare din FEN postaderare”.

(8) Pentru punerea în aplicare a alin.(7) se autorizează Ministerul Dezvoltării Regionale și Administrației Publice să modifice creditele de angajament și creditele bugetare aferente anilor anteriori, anului curent precum și estimările pe anii următori atât pentru noua poziție 04 „Contribuția altor state partenere la finanțarea programelor de cooperare teritorială” cât și pentru poziția 01 „Finanțarea din FEN postaderare”.

(9) Se autorizează Ministerul Dezvoltării Regionale și Administrației Publice, în anexa nr.3/15/29 „Fișa obiectivului/proiectului/categoriei de investiții”, la capitolul 51.10 „Autorități publice și acțiuni externe”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții”, să introducă obiectivul de investiții nou „Construcție scară acces și evacuare sediu OCPI Brăila”, cu credite de angajament în sumă de 563 mii lei și credite bugetare în sumă de 188 mii lei, cu încadrarea în prevederile bugetare aprobate.

**Art.5. –** Se autorizează Ministerul Finanțelor Publice să introducă în cadrul anexei nr. 3/16/27 „Fișa programului" un program nou, respectiv Programul „Mentenanța Sistem Național de Raportare Forexebug”, în sumă totală de 1.980 mii lei pe perioada 2018 - 2020, în anul 2018 cu credite de angajament în sumă de 1.980 mii lei și credite bugetare în sumă de 56 mii lei, la capitolul 51.01 „Autorități publice și acțiuni externe”, titlul 20 „Bunuri și servicii".

**Art.6.** – Se autorizează Ministerul Justiției să efectueze în anexa nr. 3/17/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sume alocate pentru activități finanțate integral din venituri proprii)” următoarele modificări:

a) să majoreze veniturile la capitolul 16.10 „Taxe pe utilizarea bunurilor, autorizarea utilizării bunurilor sau pe desfășurarea de activități", subcapitolul 16.10.03 „Taxe și tarife pentru eliberarea de licență și autorizații de funcționare" cu suma de 200 mii lei;

b) să diminueze veniturile la capitolul 30.10 „Venituri din proprietate", subcapitolul 30.10.05 „Venituri din concesiuni și închirieri" cu suma de 44 mii lei;

c) la capitolul 33.10 „Venituri din prestări de servicii și alte activități", să diminueze veniturile la subcapitolul 33.10.05 „Taxe și alte venituri în învățământ" cu suma de 168 mii lei și să majoreze veniturile la subcapitolul 33.10.06 „Venituri din expertiză tehnică judiciară și extrajudiciară” cu suma de 200 mii lei.

**Art.7.** – (1) Se autorizează Ministerul Apărării Naționale să efectueze în cadrul anexei nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018 -2021 (sume alocate pentru activități finanțate integral din venituri proprii )” următoarele modificări:

a) să majoreze veniturile la capitolul 30.10 „Venituri din proprietate”, subcapitolul 30.10.05 „Venituri din concesiuni și închirieri” cu suma de 214 mii lei;

b) la capitolul 33.10 „Venituri din prestări de servicii și alte activități”, să majoreze subcapitolul 33.10.05 „Taxe și alte venituri în învățământ” cu suma de 27 mii lei, subcapitolul 33.10.08 „Venituri din prestări servicii” cu suma de 5.545 mii lei și subcapitolul 33.10.20 „Venituri din cercetare” cu suma de 32 mii lei;

c) să diminueze veniturile la capitolul 39.10 „Venituri din valorificarea unor bunuri”, subcapitolul 39.10.01 „Venituri din valorificarea unor bunuri ale instituțiilor publice” cu suma de 5.818 mii lei.

(2) Se autorizează Ministerul Apărării Naționale, în anexa nr. 3/18/15 „Sinteza bugetelor centralizate ale instituțiilor publice finanțate parțial din venituri proprii pe anii 2018-2021”, suplimentar față de efectuarea de modificări în volumul și structura veniturilor și cheltuielilor bugetare conform prevederilor alin. (2) al art. 30 din prezenta ordonanță de urgență, să introducă, la venituri, capitolul 42.10 „Subvenții de la bugetul de stat”, subcapitolul 42.10.76 „Subvenții pentru realizarea unor investiții, dotări cu aparatură, echipamente, instalații și altele asemenea pentru activități de cercetare în domeniul sănătății” cu suma de 34.200 mii lei și să majoreze în mod corespunzător cheltuielile bugetare.

(3) Se autorizează Ministerul Apărării Naționale, în anexa nr. 3/18/29 „Fișa obiectivului/proiectului/categoriei de investiții", la capitolul 65.01 „Învățământ", la titlul 71 „Active nefinanciare", alineatul 71.01.01 „Construcții", să introducă obiectivul de investiții nou „Lucrări de infrastructură necesare funcționării Colegiului Național Militar <<Tudor Vladimirescu>> în cazarma 878 Craiova" cu credite de angajament în sumă de 132.245 mii lei și credite bugetare în sumă de 6.245 mii lei, cu încadrarea în prevederile bugetare aprobate.

(4) Se autorizează Ministrul Apărării Naționale, în anexa nr. 3/18/29 „Fișa obiectivului/proiectului/categoriei de investiții”, la capitolul 66.01 „Sănătate”, titlul 51 „Transferuri între unități ale administrației publice”, articolul 51.02 „Transferuri de capital”, alineatul 51.02.12 „Transferuri pentru finanțarea investițiilor la spitale”, să introducă obiectivul de investiții nou „Pavilion de Medicină Operațională - Politraumă în cazarma 1053 Craiova” cu credite de angajament în sumă de 46.135 mii lei, cu încadrarea în prevederile bugetare aprobate.

(5) Prin derogare de la prevederile art. 47 alin. (8) și (9) și art. 471 din Legea nr. 500/2002 privind finanțele publice, cu modificările și completările ulterioare, în anul 2018, începând cu data intrării în vigoare a prezentei ordonanțe de urgență, se autorizează Ministerul Apărării Naționale, până la sfârșitul exercițiului bugetar, să efectueze virări de credite bugetare și de angajament între celelalte subdiviziuni ale clasificației bugetare, din prevederile capitolului bugetar, aprobate prin legea bugetară anuală, precum și între capitole bugetare și între programe, peste limitele prevăzute, cu încadrarea în prevederile bugetare aprobate, pentru finanțarea unor cheltuieli aferente obligațiilor ce derivă din contractele de achiziții de materiale, active fixe, servicii, lucrări pentru efectuarea de reparații curente și reparații capitale la tehnica de luptă și echipamente militare, precum și pentru finalizarea unor achiziții de echipamente militare.

**Art.8.** – (1) Se autorizează Ministerul Afacerilor Interne, să efectueze în anexa nr. 3/19/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sume alocate pentru activități finanțate integral din venituri proprii)”, la partea de venituri, următoarele modificări:

a) să diminueze veniturile, cu suma de 115.563 mii lei la capitolul 33.10 „Venituri din prestări de servicii și alte activități”, subcapitolul 33.10.08 „Venituri din prestări servicii”;

b) să suplimenteze veniturile, cu suma de 86.560 mii lei la capitolul 39.10 „Venituri din valorificarea unor bunuri”, subcapitolul 39.10.02 „Venituri din valorificarea stocurilor de rezerve de stat și de mobilizare”.

(2) Se autorizează Ministerul Afacerilor Interne, în anexele nr. 3/19/21 „Fișa proiectului cu finanțare din fonduri externe nerambursabile de preaderare, postaderare, alți donatori și din alte facilități postaderare” și nr. 3/19/23 „Fișa proiectului finanțat/propus la finanțare în cadrul programelor aferente Politicii de Coeziune a U.E., Politicii Agricole Comune și de Pescuit și a altor facilități și instrumente postaderare", să modifice creditele de angajament și creditele bugetare aferente anilor anteriori pentru proiectele cu finanțare externă nerambursabilă, cu încadrarea în valoarea totală a contractelor/deciziilor/ordinelor de finanțare.

(3) Se autorizează Ministerul Afacerilor Interne, în anexa nr. 3/19/29 „Fișa obiectivului /proiectului/categoriei de investiții”, să modifice creditele de angajament și creditele bugetare aferente anilor anteriori, cu încadrarea în valoarea totală a obiectivului/proiectului /categoriei de investiții.

(4) Se autorizează Ministerul Afacerilor Interne, în anexa nr. 3/19/29 „Fișa obiectivului/proiectului/categoriei de investiții”, la capitolul 67.01 „Cultură, recreere și religie”, la titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.01 „Transferuri către instituții publice”, să introducă obiectivul de investiții nou „Prelungire instalație de gaze naturale la Centrul Sportiv Brașov din cadrul Clubului Sportiv Dinamo București”, cu credite de angajament, respectiv credite bugetare în suma de 46 mii lei, cu încadrarea în prevederile bugetare aprobate.

**Art.9.** – (1) Se autorizează Ministerul Tineretului și Sportului, în anexa nr.3/21/02a „Sume pentru Comitetul Olimpic și Sportiv Român și categoriile de cheltuieli finanțate din acestea pe anul 2018", să efectueze următoarele modificări:

a) să suplimenteze creditele bugetare la capitolul 67.01 „Cultură, recreere și religie” cu suma de 1.251 mii lei;

b) să diminueze creditele bugetare la capitolul 67.10 „Cultură, recreere și religie", titlul 20 „Bunuri și servicii" cu suma de 3.547 mii lei și să suplimenteze creditele bugetare la titlul 55 „Alte transferuri” cu suma de 165 mii lei și la titlul 71 „Active nefinanciare" cu suma de 3.382 mii lei.

(2) În anexa nr.3/21/02a „Sume pentru Comitetul Olimpic și Sportiv Român și categoriile de cheltuieli finanțate din acestea pe anul 2018", creditele de angajament sunt la nivelul creditelor bugetare aprobate.

**Art.10.** – (1) Se autorizează Ministerul Agriculturii și Dezvoltării Rurale, în anexa nr.3/22/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018 - 2021 (sumele alocate pentru activități finanțate integral din venituri proprii)", să suplimenteze veniturile proprii cu suma de 14.000 mii lei la capitolul 34.10 „Venituri din taxe administrative, eliberări permise”, subcapitolul 34.10.50 „Alte venituri din taxe administrative, eliberări permise”.

(2) Se autorizează Ministerul Agriculturii și Dezvoltării Rurale, în anexa nr.3/22/29 „Fișa obiectivului/proiectului/categoriei de investiții”, la capitolul 83.01 „Agricultură, silvicultură, piscicultură și vânătoare”, la titlul 51 „Transferuri între unități ale administrației publice”, articolul 51.01 „Transferuri curente”, alineatul 51.01.01 „Transferuri către instituții publice”, să introducă obiectivul de investiții nou „Anexa arhiva - Direcția pentru agricultură a județului Galați”, cu credite de angajament, respectiv credite bugetare în suma de 307 mii lei, cu încadrarea în prevederile bugetare aprobate.

(3) Se autorizează Ministerul Agriculturii și Dezvoltării Rurale, în anexa nr.3/22/29 „Fișa obiectivului/proiectului/categoriei de investiții”, la capitolul 83.01 „Agricultură, silvicultură, piscicultură și vânătoare”, la titlul 71 „Active nefinanciare”, alineatul 71.01.01 „Construcții”, să introducă următoarele obiective de investiții:

a) obiectivul de investiții nou „Centrul local de tip modular A.P.I.A Ileanda”, județul Sălaj, cu credite de angajament în sumă de 1.007 mii lei și credite bugetare în sumă de 21 mii lei, cu încadrarea în prevederile bugetare aprobate;

b) obiectivul de investiții în continuare, fișă cod obiectiv 1177 „Centrul local de tip modular A.P.I.A Moinești”, județul Bacău, cu credite de angajament, respectiv credite bugetare în sumă de 1 mii lei, cu încadrarea în prevederile bugetare aprobate;

c) obiectivul de investiții în continuare fișă cod obiectiv 1178 „Centrul local de tip modular A.P.I.A Videle”, județul Teleorman, cu credite de angajament, respectiv credite bugetare în sumă de 19 mii lei, cu încadrarea în prevederile bugetare aprobate.

**Art.11.** – Se autorizează Ministerul Mediului, în anexa nr.3/23/15 „Sinteza bugetelor centralizate ale instituțiilor publice finanțate parțial din venituri proprii", să efectueze următoarele modificări:

a) la partea de venituri proprii să introducă capitolul 33.10 „Venituri din prestări de servicii și alte activități”, subcapitolul 33.10.08 „Venituri de prestări servicii”, cu suma de 100 mii lei;

b) la partea de cheltuieli, la capitolul 74.10 „Protecția mediului”, să majoreze titlul 20 „Bunuri și servicii” cu credite bugetare și credite de angajament în sumă de 100 mii lei.

**Art.12.** – (1) Se autorizează Ministerul Transporturilor în anexa nr.3/24/15 „Sinteza bugetelor centralizate ale instituțiilor publice finanțate parțial din venituri proprii pe anii 2018-2021”, să efectueze următoarele modificări:

a) la capitolul 67.10 „Cultură, recreere și religie” să majoreze creditele de angajament și creditele bugetare cu suma de 591 mii lei, la titlul 20 „Bunuri și servicii”;

b) la capitolul 84.10 „Transporturi” să majoreze creditele de angajament și creditele bugetare cu suma de 840 mii lei, din care suma de 35 mii lei la titlul 59 „Alte cheltuieli” și suma de 3.033 mii lei la titlul 71 „Active nefinanciare” concomitent cu diminuarea titlului 10 „Cheltuieli de personal”, cu suma de 1.968 mii lei, precum și a titlului 20 „Bunuri și servicii”, cu suma de 260 mii lei.

(2) Se autorizează Ministerul Transporturilor, în anexa nr. 3/24/29 „Fișa obiectivului/proiectului/categoriei de investiții", să modifice creditele de angajament și creditele bugetare aferente anilor anteriori, creditele de angajament aferente anului curent, precum și valoarea totală a obiectivului/proiectului de investiții, cu încadrarea în valoarea totală a acestuia, cu respectarea prevederilor art. 43 alin. (2) din Legea nr. 500/2002, cu modificările și completările ulterioare.

(3) Se autorizează Ministerul Transporturilor să introducă modificările prevăzute la alin.(2) corespunzător și în celelalte anexe la bugetul acestuia.

(4) Se autorizează Ministerul Transporturilor, în anexa nr. 3/24/29 „Fișa obiectivului/proiectului/categoriei de investiții", la capitolul 84.01 „Transporturi", la titlul 55 „Alte transferuri", articolul 55.01 „Transferuri interne", la alineatul 55.01.12 „Investiții ale agenților economici cu capital de stat", să introducă următoarele obiective de investiții în continuare:

a) „Reabilitarea podului de pe DN 39, km.8+988 la Agigea, județul Constanța", cu credite bugetare în sumă de 12.291 mii lei, cu încadrarea în prevederile bugetare aprobate;

b) „Consolidare și amenajare DN 7A km. 86+601-km 105+120, județul Hunedoara”, cu credite bugetare în sumă de 500 mii lei, cu încadrarea în prevederile bugetare aprobate;

c) „Consolidare și amenajare scurgere ape DN 55 km.4+400 – 71+100, județul Dolj”, cu credite bugetare în sumă de 8.643 mii lei, cu încadrarea în prevederile bugetare aprobate.

(5) Se autorizează Ministerul Transporturilor, în anexa nr. 3/24/29 „Fișa obiectivului/proiectului/categoriei de investiții", la capitolul 84.01 „Transporturi", la titlul 55 „Alte transferuri", articolul 55.01 „Transferuri interne", la alineatul 55.01.12 „Investiții ale agenților economici cu capital de stat", să introducă următoarele obiective de investiții noi:

a) „Pod pe DN 65 km 82+365 peste râul Vedea”, cu credite de angajament în sumă de 6.194 mii lei și credite bugetare în sumă de 156 mii lei, cu încadrarea în prevederile bugetare aprobate;

b) „Pod pe DN 10 km 46+471 peste Bâsca la Cislău”, cu credite de angajament în sumă de 19.000 mii lei și credite bugetare în sumă de 500 mii lei, cu încadrarea în prevederile bugetare aprobate;

c) „Pod pe DN 67 km 32+716 peste canal la Florești”, cu credite de angajament în sumă de 1.895 mii lei și credite bugetare în sumă de 47 mii lei, cu încadrarea în prevederile bugetare aprobate;

d) „Evacuare ape pluviale în comuna Tărtășești pe DN 7 km 22+500 – km 31+300”, cu credite de angajament în sumă de 12.000 mii lei și credite bugetare în sumă de 400 mii lei, cu încadrarea în prevederile bugetare aprobate;

e) „Modernizare DN 2L Soveja – Lepșa km 60+145 – km 76+277”, cu credite de angajament în sumă de 99.359 mii lei, cu încadrarea în prevederile bugetare aprobate.

(6) Se autorizează Ministerul Transporturilor, în anexa nr. 3/24/29 „Fișa obiectivului/proiectului/categoriei de investiții", la capitolul 84.01 „Transporturi", la titlul 51 „Transferuri între unități ale administrației publice", articolul 51.02 „Transferuri de capital", la alineatul 51.02.29 „Alte transferuri de capital către instituții publice", să introducă obiectivul de investiții nou „Construire centru de instruire sintetică P+3. Clădire simulatoare de zbor și spații conexe echipată cu un simulator de zbor FFS Boeing 737 NG”, cu credite de angajament în sumă de 49.900 mii lei, cu încadrarea în prevederile bugetare aprobate.

**Art.13.** – (1) Se autorizează Ministerul Educației Naționale, în anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sumele alocate pentru activități finanțate integral din venituri proprii)", să efectueze următoarele modificări la partea de venituri:

a) să suplimenteze capitolul 30.10 „Venituri din proprietate”, cu suma de 5.000 mii lei;

b) să suplimenteze capitolul 31.10 „Venituri din dobânzi”, cu suma de 2.000 mii lei;

c) să suplimenteze capitolul 33.10 „Venituri din prestări de servicii și alte activități", cu suma de 180.720 mii lei;

d) să suplimenteze capitolul 36.10 „Diverse venituri”, cu suma de 5.500 mii lei;

e) să suplimenteze capitolul 37.10 „Transferuri voluntare, altele decât subvențiile”, cu suma de 13.100 mii lei;

f) să suplimenteze capitolul 39.10 „Venituri din valorificarea unor bunuri” cu suma de 20 mii lei;

g) să diminueze capitolul 40.10 „Încasări din rambursarea împrumuturilor acordate”, cu suma de 6.000 mii lei;

h) să suplimenteze capitolul 42.10 „Subvenții de la bugetul de stat” cu suma de 3.000 mii lei;

i) să diminueze capitolul 45.10 „Sume primite de la UE/alți donatori în contul plăților efectuate și prefinanţări” cu suma de 2.640 mii lei;

j) să suplimenteze capitolul 48.10 „Sume primite de la UE/alți donatori în contul plăților efectuate și prefinanţări aferente cadrului financiar 2014-2020” cu suma de 49.300 mii lei.

(2) Se autorizează Ministerul Educației Naționale să detalieze pe subcapitole de venituri sumele prevăzute la alin.(1) inclusiv prin introducerea de subcapitole noi și redistribuiri între subcapitole.

(3) Se autorizează Ministerul Educației Naționale, în anexa nr. 3/25/29 „Fișa obiectivului/proiectului/categoriei de investiții”, la capitolul 65.10 „Învățământ”, titlul 71 „Active nefinanciare”, articolul 71.01 „Active fixe”, alineatul 71.01.01 „Construcții”, să introducă obiectivul de investiții în continuare fișă cod obiectiv 1157 „Infrastructura de Cercetare pentru dezvoltarea produselor, proceselor și serviciilor inovative inteligente – PRECIS” pentru Universitatea Politehnică din București, cu credite de angajament, respectiv credite bugetare în sumă de 1.487 mii lei, cu încadrarea în prevederile bugetare aprobate.

**Art.14.** – (1) Din suma aprobată suplimentar în bugetul Ministerului Sănătății, la capitolul 66.01 „Sănătate”, titlul 51 „Transferuri între unități ale administrației publice”, suma de 65.000 mii lei, reprezentând atât credite bugetare cât și credite de angajament, este aferentă alineatului 51.01.11 „Transferuri din bugetul de stat către bugetul Fondului național unic de asigurări sociale de sănătate”.

(2) În bugetul Ministerului Sănătății, în anexa nr.3/26/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018 - 2021 (sume alocate pentru activități finanțate integral din venituri proprii)” la capitolul 66.10 „Sănătate”, titlul 51 „Transferuri între unități ale administrației publice”, se suplimentează alineatul 51.01.35 „Transferuri din veniturile proprii ale Ministerului Sănătății către bugetul Fondului național unic de asigurări sociale de sănătate” cu suma de 12.736 mii lei, atât la credite bugetare cât și la credite de angajament, prin redistribuire de la alte subdiviziuni în cadrul titlului.

**Art.15.** – (1) Se autorizează Ministerul Culturii și Identității Naționale, în anexa nr. 3/27/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sume alocate pentru activități finanțate integral din venituri proprii)” la partea de venituri proprii, să diminueze cu suma de 64.723 mii lei capitolul 36.10 „Diverse venituri”, subcapitolul 36.10.50 „Alte venituri”.

(2) Se autorizează Ministerul Culturii și Identității Naționale, în anexa nr. 3/27/15 „Sinteza bugetelor centralizate ale instituțiilor publice finanțate parțial din venituri proprii pe anii 2018-2021”, suplimentar față de introducerea și detalierea influențelor prevăzute în bugetul acestuia la titlul 51.01 „Transferuri între unități ale administrației publice", să efectueze și următoarele modificări:

a) la titlul 10 „Cheltuieli de personal”, să suplimenteze atât creditele bugetare cât și creditele de angajament cu suma de 933 mii lei;

b) la titlul 20 „Bunuri și servicii”, să suplimenteze credite de angajament cu suma de 60.000 mii lei;

c) la titlul 71 „Active nefinanciare”, să diminueze creditele de angajament cu suma de 455 mii lei și să suplimenteze creditele bugetare cu suma de 631 mii lei.

(3) Se autorizează Ministerul Culturii și Identității Naționale, în anexa nr. 3/27/27 „Fișa programului” la Programul 128 „Restaurarea monumentelor istorice", să diminueze creditele de angajament și creditele bugetare cu 7.000 mii lei la capitolul 67.01 „Cultură, recreere și religie", titlul 51 „Transferuri între unități ale administrației publice", sume care vor fi utilizate pentru acoperirea cheltuielilor curente de către instituțiile subordonate Ministerului Culturii și Identității Naționale finanțate din venituri proprii și subvenții acordate de la bugetul de stat.

(4) Se autorizează Ministerul Culturii și Identității Naționale ca din sumele aprobate la capitolul 67.01 „Cultură, recreere și religie”, titlul 55 „Alte transferuri” să asigure finanțarea cheltuielilor aferente pregătirii, organizării și desfășurării Festivalului Internațional al Orchestrelor Radio „RadiRo 2018”, prin intermediul ARTEXIM – instituție publică subordonată, în coorganizare cu Societatea Română de Radiodifuziune.

**Art.16.** – (1) Se autorizează Ministerul Public, în anexa nr. 3/29/23 „Fișa proiectului finanțat/propus la finanțare în cadrul programelor aferente Politicii de Coeziune a U.E., Politicii Agricole Comune și de Pescuit și a altor facilități și instrumente postaderare”, la proiectele 11515 „Întărirea capacității Ministerului Public de punere în aplicare a noilor prevederi ale codurilor penale în domeniul audierilor – cod SIPOCA 53”, 11516 „Întărirea capacității Ministerului Public de punere în executare a unor procedee probatorii vizând perchezițiile informatice- cod SIPOCA 54” și 11999 „Consolidarea și eficientizarea sistemului național de recuperare a creanțelor provenite din infracțiuni – cod proiect SIPOCA 56”:

a) să introducă capitolul bugetar 61.01 „Ordine publică și siguranță națională” cu sumele reprezentând credite de angajament și credite bugetare de la capitolul bugetar 51.01 „Autorități publice și acțiuni externe”;

b) să elimine capitolul bugetar 51.01 „Autorități publice și acțiuni externe”.

(2) Pentru punerea în aplicare a prevederilor alin. (1) se autorizează Ministerul Public să modifice creditele de angajament și creditele bugetare aferente anilor anteriori, anului curent precum și estimările pe anii următori, atât pentru capitolul bugetar 61.01 „Ordine publică și siguranță națională” cât și pentru capitolul bugetar 51.01 „Autorități publice și acțiuni externe”.

**Art.17.** – Se autorizează Serviciul Român de Informații să efectueze, în anexa nr. 3/31/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sumele alocate pentru activități finanțate integral din venituri proprii)”, următoarele modificări:

a) să diminueze la capitolul 33.10 „Venituri din prestări de servicii și alte activități”, subcapitolul 33.10.16 „Venituri din valorificarea produselor obținute din activitatea proprie sau anexă” cu suma de 400 mii lei;

b) să majoreze la capitolul 33.10 „Venituri din prestări de servicii și alte activități”, subcapitolul 33.10.50 „Alte venituri din prestări servicii și alte activități” cu suma de 400 mii lei.

**Art.18.** – Se autorizează Serviciul de Telecomunicații Speciale, în anexa nr. 3/34/23 „Fișa proiectului finanțat/propus la finanțare în cadrul programelor aferente Politicii de Coeziune a U.E., Politicii Agricole Comune și de Pescuit și a altor facilități și instrumente postaderare”, să modifice denumirea proiectului 12071 din „Modernizarea Sistemului Național Unic pentru Apeluri de Urgență 112” în „Modernizarea infrastructurii hardware și software a Sistemului Național Unic pentru Apeluri de Urgență”.

**Art.19.** – Se autorizează Ministerul Energiei, în anexa nr. 3/36/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018 - 2021 (sumele alocate pentru activități finanțate integral din venituri proprii)", să majoreze veniturile proprii cu suma de 83.684 mii lei la capitolul 30.10 „Venituri din proprietate", subcapitolul 30.10.11 „Venituri din vânzarea certificatelor de emisii de gaze cu efect de sera".

**Art.20.** – Se autorizează Academia Română, în anexa nr.3/37/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sume alocate pentru activități finanțate integral din venituri proprii)”, să efectueze următoarele modificări la partea de venituri:

a) la capitolul 30.10 „Venituri din proprietate” să suplimenteze subcapitolul 30.10.05 „Venituri din concesiuni și închirieri” cu suma 10 mii lei;

b) la capitolul 31.10 „Venituri din dobânzi” să suplimenteze subcapitolul 31.10.03 „Alte venituri din dobânzi” cu suma de 10 mii lei;

c) la capitolul 33.10 „Venituri din prestări de servicii și alte activități” să suplimenteze subcapitolul 33.10.04 „Taxe și tarife pentru analize și servicii efectuate de laboratoare” cu suma de 12 mii lei, subcapitolul 33.10.05 „Taxe și alte venituri în învățământ” cu suma de 10 mii lei, subcapitolul 33.10.08 „Venituri din prestări servicii” cu suma de 1.000 mii lei, subcapitolul 33.10.16 „Venituri din valorificarea produselor obținute din activitatea proprie sau anexă” cu suma de 5 mii lei, subcapitolul 33.10.20 „Venituri din cercetare” cu suma de 25.703 mii lei și subcapitolul 33.10.50 „Alte venituri din prestări servicii și alte activități” cu suma de 200 mii lei;

d) la capitolul 36.10 „Diverse venituri” să diminueze subcapitolul 36.10.32 „Sume provenite din finanțarea bugetară a anilor precedenți” cu suma de 82 mii lei și să suplimenteze subcapitolul 36.10.50 „Alte venituri” cu suma de 132 mii lei.

**Art.21.** – (1) În bugetul Autorității Naționale Sanitare Veterinare și pentru Siguranța Alimentelor, în anexa nr. 3/38/15 „Sinteza bugetelor centralizate ale instituțiilor publice finanțate parțial din venituri proprii pe anii 2018-2021” la capitolul 83.10 „Agricultură, silvicultură, piscicultură și vânătoare” titlul 58 „Proiecte cu finanțare din fonduri externe nerambursabile aferente cadrului financiar 2014-2020” se cuprind sumele necesare asigurării valorii totale a cheltuielilor efectuate pentru activitățile de combatere a pestei porcine africane prevăzute de Regulamentul (UE) nr.652/2014 al Parlamentului European și al Consiliului de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului.

(2) Sumele rambursate de Comisia Europeană aferente cheltuielilor efectuate din bugetul Autorității Naționale Sanitare Veterinare și pentru Siguranța Alimentelor potrivit alin.(1) se virează la bugetul de stat.

**Art.22.** – Se autorizează Agenția Națională de Presă AGERPRES, în anexa nr.3/43/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018-2021 (sume alocate pentru activități finanțate integral din venituri proprii)”, să diminueze veniturile proprii la capitolul 33.10 „Venituri din prestări de servicii și alte activități”, subcapitolul 33.10.08 „Venituri din prestări servicii” cu suma de 200 mii lei.

**Art.23.** – Se autorizează Institutul Cultural Român în cadrul anexei nr. 3/44/27 „Fișa programului" să majoreze creditele de angajament la Programul 424 „Acțiuni de promovare a culturii, științei și civilizației românești în țară și străinătate; Activitate editorială”, titlul 20 „Bunuri și servicii", cu suma de 500 mii lei, pentru pregătirea exercitării de către România a Președinției Consiliului Uniunii Europene în anul 2019, cu încadrarea în prevederile bugetare aprobate potrivit anexei nr.2 la prezenta ordonanță de urgență.

**Art.24.** – (1) Se autorizează Ministerul Fondurilor Europene, în calitate de Autoritate de Management pentru Programul Operațional Infrastructură Mare 2014-2020, în anexa nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare", să diminueze creditele de angajament aferente anului 2018 la poziția 0202 „Cofinanțare publică pentru alți beneficiari decât cei finanțați integral din bugetele publice centrale” cu suma de 1.204.655 mii lei și la poziția 0203 „Alte cheltuieli decât cele eligibile pentru alți beneficiari decât cei finanțați integral din bugetele publice centrale” cu suma de 1.760.651 mii lei.

(2) Se autorizează Ministerul Fondurilor Europene în calitate de Autoritate de Management pentru Programul Operațional Asistență Tehnică 2014-2020 în anexa nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare” să majoreze creditele de angajament la poziția 0101 „Finanțarea din FEN postaderare” cu suma de 50.000 mii lei.

(3) Se autorizează Ministerul Fondurilor Europene, în calitatea sa de Punct Național de Contact pentru Fondul național pentru relații bilaterale aferent mecanismelor financiare SEE, în anexa nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare", să diminueze creditele de angajament și creditele bugetare la poziția 0101 „Finanțarea din FEN postaderare” cu suma de 1.300 mii lei.

(4) Se autorizează Ministerul Fondurilor Europene în calitate de Autoritate de Management pentru Programul Operațional Capital Uman în anexa nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare" să majoreze creditele de angajament la componenta 0101 „Finanțarea din FEN postaderare” cu suma de 2.800.000 mii lei.

(5) Se autorizează Ministerul Fondurilor Europene în calitate de Autoritate de Management pentru Programul Operațional Ajutorarea Persoanelor Dezavantajate 2014-2020 în anexa nr. 3/54/25 „Fișa finanțării programelor aferente Politicii de Coeziune a U.E., a programelor aferente Politicilor Comune Agricolă și de Pescuit, altor programe finanțate din fonduri externe nerambursabile postaderare, precum și a altor facilități și instrumente postaderare” să majoreze creditele de angajament la componenta 0101 „Finanțarea din FEN postaderare” cu suma de 750.000 mii lei.

**Art.25.** – Se autorizează Ministerul Apelor și Pădurilor, în anexa nr. 3/62/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2018 - 2021 (sume alocate pentru activități finanțate integral din venituri proprii)", să diminueze veniturile proprii cu suma de 131 mii lei la capitolul 36.10 „Diverse venituri”, subcapitolul 36.10.50 „Alte venituri”.

**Art.26.** – (1) Se autorizează Ministerul Finanțelor Publice – Acțiuni Generale în anexa nr.3/65/27 „Fișa programului” să introducă în cadrul Programului nr.1384 „Transferuri în cadrul schemelor de ajutor de stat reprezentând sume restituite la accize pentru motorină utilizată drept combustibil'' credite de angajament și credite bugetare în sumă de 10.000 mii lei la capitolul 80.01 „Acțiuni generale economice, comerciale și de muncă”, titlul 55 „Alte transferuri”. Aceste sume vor fi utilizate exclusiv pentru plata deciziilor de aprobare a restituirii accizei, emise de Autoritatea Rutieră Română.

(2) Se autorizează Ministerul Finanțelor Publice – Acțiuni Generale în anexa nr.3/65/27 „Fișa programului” în cadrul Programului nr.721 „Ajutoare de stat pentru finanțarea proiectelor de investiții” să suplimenteze creditele bugetare cu suma de 230.000 mii lei la capitolul 80.01 „Acțiuni generale economice, comerciale și de muncă”, titlul 55 „Alte transferuri”, alineat 46 „Transferuri către întreprinderi în cadrul schemelor de ajutor de stat”.

(3) Creditele de angajament aprobate pentru anul 2018 în bugetul Ministerului Finanțelor Publice – Acțiuni Generale, la capitolul 55.01 „Tranzacții privind datoria publică și împrumuturi”, titlul 30 „Dobânzi”, alineatul 30.01.01 „Dobânzi aferente datoriei publice interne directe”, se majorează cu suma de 241.734 mii lei concomitent cu înregistrarea creditelor de angajament negative cu aceeași sumă la alineatul 30.01.03 „Prime la emisiunea titlurilor de stat”.

**Art.27.** - (1) Sumele defalcate din taxa pe valoarea adăugată pe anul 2018 pentru finanțarea cheltuielilor bugetelor locale se majorează cu suma de 1.727.778 mii lei, după cum urmează:

a) se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul județelor cu suma de 190.354 mii lei, potrivit anexei nr.3, astfel:

a1) se suplimentează cu suma de 190.962 mii lei sumele destinate finanțării cheltuielilor determinate de implementarea Programului pentru școli al României, în perioada septembrie - decembrie a anului școlar 2018 - 2019, potrivit prevederilor Hotărârii Guvernului nr. 533/2018 privind stabilirea bugetului pentru implementarea Programului pentru școli al României în perioada 2017-2023 pentru anul școlar 2018-2019, precum și modificarea și completarea Hotărârii Guvernului nr.640/2017 pentru aprobarea Programului pentru școli al României în perioada 2017 - 2023 și pentru stabilirea bugetului pentru implementarea acestuia în anul școlar 2017 – 2018, cu încadrare în sumele prevăzute pentru anul 2018 în fiecare dintre anexele nr. 1-3 la această hotărâre;

a2) se suplimentează cu suma de 196 mii lei sumele defalcate din taxa pe valoarea adăugată destinate finanțării cheltuielilor căminelor pentru persoane vârstnice, pentru județele Buzău și Vrancea, urmare a preluării lor de la nivelul comunelor, orașelor, municipiilor la nivelul județelor;

a3) se diminuează cu suma de 804 mii lei sumele defalcate din taxa pe valoarea adăugată pentru finanțarea drepturilor copiilor cu cerințe educaționale speciale care frecventează învățământul special, potrivit prevederilor Hotărârii Guvernului nr. 564/2017 privind modalitatea de acordare a drepturilor copiilor cu cerințe educaționale speciale școlarizați în sistemul de învățământ preuniversitar, în conformitate cu prevederile lit. A din anexa la Hotărârea Guvernului nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecția și promovarea drepturilor copilului, în baza datelor transmise de către unitățile administrativ-teritoriale;

b) se majorează cu suma de 20.934 mii lei sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor municipiului București și municipiului București, potrivit anexei nr.4, astfel:

b1) se majorează cu suma de 18.471 mii lei sumele defalcate din taxa pe valoarea adăugată pentru finanțarea cheltuielilor determinate de implementarea Programului pentru școli al României la nivelul sectoarelor municipiului București, în perioada septembrie - decembrie a anului școlar 2018 – 2019, potrivit prevederilor Hotărârii Guvernului nr.533/2018, cu încadrare în sumele prevăzute pentru anul 2018 în fiecare dintre anexele nr. 1-3 la această hotărâre;

b2) se majorează cu suma de 13.094 mii lei sumele defalcate din taxa pe valoarea adăugată pentru finanțarea drepturilor copiilor cu cerințe educaționale speciale care frecventează învățământul de masă, respectiv învățământul de masă sau special în cazul sectoarelor municipiului București, potrivit prevederilor Hotărârii Guvernului nr. 564/2017, în baza datelor transmise de către unitățile/subdiviziunile administrativ-teritoriale;

b3) se diminuează cu suma de 10.435 mii lei sumele defalcate din taxa pe valoarea adăugată pentru finanțarea cheltuielilor determinate de acordarea unui suport alimentar, potrivit prevederilor Ordonanței de urgență a Guvernului nr.92/2017 privind aprobarea Programului-pilot de acordare a unui suport alimentar pentru preșcolarii și elevii din 50 de unități de învățământ preuniversitar de stat, aprobată cu modificări prin Legea nr.107/2018, în baza datelor transmise de către unitățile/subdiviziunile administrativ-teritoriale;

b4) se diminuează cu suma de 196 mii lei sumele defalcate din taxa pe valoarea adăugată pentru finanțarea cheltuielilor căminelor pentru persoane vârstnice, pentru județele Buzău și Vrancea, urmare a preluării lor de la nivelul comunelor, orașelor, municipiilor la nivelul județelor;

c) se majorează sumele defalcate din taxa pe valoarea adăugată pentru echilibrarea bugetelor locale cu suma de 1.516.490 mii lei, având următoarele destinații:

c1) suma de 916.490 mii lei se alocă pe județe și municipiul București, potrivit anexei nr.5;

c2) suma de 600.000 mii lei se alocă pe județe și municipiul București, potrivit prevederilor art.28.

(2) Repartizarea/retragerea sumelor defalcate din taxa pe valoarea adăugată prevăzute la alin. (1) lit. b) pe comune, orașe, municipii și sectoare ale municipiului București, după caz, se face prin decizie a directorului direcției generale regionale a finanțelor publice/șefului administrației județene a finanțelor publice, potrivit datelor de fundamentare transmise de către unitățile/subdiviziunile administrativ-teritoriale.

(3) Influențele asupra cotelor defalcate din impozitul pe venit și a sumelor defalcate din taxa pe valoarea adăugată pentru echilibrarea bugetelor locale pentru anul 2018, stabilite ca urmare a aplicării prevederilor art.6 alin.(15) din Legea bugetului de stat pe anul 2018, nr.2/2018 și a reevaluării impozitului pe venit estimat a fi încasat la bugetul de stat la nivelul fiecărei unități administrativ-teritoriale în anul 2018, detaliate pe unități/subdiviziuni administrativ-teritoriale, sunt cele prevăzute în anexa nr.6.

(4) Cu sumele încasate suplimentar în anul 2018, ca urmare a încetării sistărilor instituite în anii precedenți asupra alimentării cu cote defalcate din impozitul pe venit și cu sume defalcate din unele venituri ale bugetului de stat pentru echilibrare, se rectifică bugetele locale.

(5) Sumele defalcate din taxa pe valoarea adăugată destinate finanțării cheltuielilor descentralizate la nivelul județelor, prevăzute la art.5 alin.(1) lit. d) din Legea bugetului de stat pe anul 2018, nr.2/2018 sunt alocate pentru finanțarea cheltuielilor cu bunuri și servicii pentru întreținerea curentă a unităților de învățământ special și centrelor județene de resurse și asistență educațională.

(6) Sumele încasate de unitățile/subdiviziunile administrativ-teritoriale potrivit prevederilor art.6 alin.(3) lit.a) și c) și alin.(4) lit.a) și c) din Legea bugetului de stat pe anul 2018, nr.2/2018, peste nivelul programului anual stabilit potrivit legii, se restituie în contul din care au fost primite, până la data de 30 septembrie 2018, direcțiile generale regionale ale finanțelor publice/administrațiile județene ale finanțelor publice urmând a dispune toate măsurile pentru recuperarea acestor sume.

**Art. 28.** - (1) Sumele defalcate din taxa pe valoarea adăugată prevăzute la art. 27 alin. (1) lit. c2) se alocă, pe județe și municipiul București, în scopul achitării plăților restante înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale la data de 31 iulie 2018, raportate potrivit legii, rezultate din relații cu:

a) furnizorii de bunuri, servicii și lucrări, inclusiv cei care prestează serviciul public de producere, transport și distribuție a energiei termice în sistem centralizat;

b) bugetul de stat, bugetul asigurărilor sociale de stat sau bugetele fondurilor speciale.

(2) În înțelesul prezentei ordonanțe de urgență, plățile restante înregistrate în contabilitatea instituțiilor publice finanțate parțial din bugetul local și a spitalelor publice din rețeaua autorităților administrației publice locale sunt numai plățile restante aferente cheltuielilor care pot fi finanțate din bugetele locale.

(3) Prin derogare de la prevederile art. 33 alin. (2) din Legea nr. 273/2006 privind finanțele publice locale, cu modificările și completările ulterioare, repartizarea pe județe și municipiul București a sumelor alocate în condițiile alin. (1) se face în scopul achitării plăților restante, la data de 31 iulie 2018, înregistrate în contabilitatea unităților/subdiviziunilor administrativ-teritoriale, instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale, reprezentând:

a) obligații de plată rezultate din relațiile cu furnizorii de bunuri, servicii și lucrări;

b) sume neachitate de unitățile/subdiviziunile administrativ-teritoriale furnizorilor care prestează serviciul public de producere, transport și distribuție a energiei termice în sistem centralizat pe baza deconturilor justificative, înregistrate la data de 31 iulie 2018, pentru acoperirea diferenței dintre prețul local al energiei termice facturate populației și prețul de producere, transport, distribuție și furnizare a energiei termice livrate populației, diminuate cu plățile efectuate la data cererii;

c) obligații de plată față de bugetul de stat, bugetul asigurărilor sociale de stat sau bugetele fondurilor speciale.

(4) Suma repartizată potrivit alin. (1) va fi utilizată exclusiv pentru:

a) stingerea obligațiilor fiscale restante, precum și a celor care fac obiectul eșalonărilor/amânărilor la plată, potrivit legii, cuprinse în certificatul de atestare fiscală, la data de 31 iulie 2018, către bugetul de stat, bugetul asigurărilor sociale de stat sau bugetele fondurilor speciale ale furnizorilor de bunuri, servicii și lucrări ai unităților/subdiviziunilor administrativ-teritoriale și instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale;

b) stingerea obligațiilor fiscale restante, precum și a celor care fac obiectul eșalonărilor/amânărilor la plată, potrivit legii, cuprinse în certificatul de atestare fiscală, la data de 31 iulie 2018, către bugetul de stat, bugetul asigurărilor sociale de stat sau bugetele fondurilor speciale, ale furnizorilor care prestează serviciul public de producere, transport și distribuție a energiei termice în sistem centralizat;

c) stingerea obligațiilor fiscale restante, precum și a celor care fac obiectul eșalonărilor/amânărilor la plată, potrivit legii, cuprinse în certificatul de atestare fiscală, la data de 31 iulie 2018, către bugetul de stat, bugetul asigurărilor sociale de stat sau bugetele fondurilor speciale, ale furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat;

d) stingerea obligațiilor fiscale restante, precum și a celor care fac obiectul eșalonărilor/amânărilor la plată, potrivit legii, cuprinse în certificatul de atestare fiscală, la data de 31 iulie 2018, către bugetul de stat, bugetul asigurărilor sociale de stat sau bugetele fondurilor speciale ale unităților/subdiviziunilor administrativ-teritoriale și ale instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale.

(5) În scopul alocării sumelor în condițiile alin.(1) unitățile/subdiviziunile administrativ-teritoriale pot depune, până la data de 31 octombrie 2018, la direcțiile generale regionale ale finanțelor publice/administrațiile județene ale finanțelor publice, cereri scrise însoțite de următoarele documente:

a) situația obligațiilor de plată către furnizorii de bunuri, servicii și lucrări și/sau către furnizorii care prestează serviciul public de producere, transport și distribuție a energiei termice în sistem centralizat, prevăzuți la alin. (4) lit. a) - c), după caz;

b) certificatele de atestare fiscală ale unităților/subdiviziunilor administrativ-teritoriale/instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale/furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat, prevăzuți la alin. (4), după caz, emise de organele fiscale;

c) acorduri încheiate între unitățile/subdiviziunile administrativ-teritoriale și furnizorii de bunuri, servicii sau lucrări/furnizorii care prestează serviciul public de producere, transport și distribuție a energiei termice în sistem centralizat ai unităților administrativ-teritoriale/instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, pentru stingerea obligațiilor fiscale prevăzute la alin. (4) lit. a) și b), precum și acorduri încheiate între unități/subdiviziuni administrativ-teritoriale, furnizorii care prestează serviciul public de producere, transport și distribuție a energiei termice în sistem centralizat și furnizorii cărora aceștia le datorează sume, pentru stingerea obligațiilor fiscale prevăzute la alin. (4) lit. c), denumite în continuare acorduri, corelate cu datele înscrise în certificatele de atestare fiscală prevăzute la lit. b). Prin aceste acorduri furnizorii de bunuri, servicii și lucrări/furnizorii care prestează serviciul public de producere, transport și distribuție a energiei termice în sistem centralizat/furnizorii de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat confirmă faptul că sunt de acord cu stingerea obligațiilor fiscale potrivit prevederilor prezentului articol.

(6) Direcțiile generale regionale ale finanțelor publice/administrațiile județene ale finanțelor publice analizează cererile în termen de maximum 2 zile lucrătoare de la depunerea acestora, din punctul de vedere al respectării prevederilor prezentului articol. Zilnic, pentru cererile care se încadrează în prevederile prezentului articol, direcțiile generale regionale ale finanțelor publice/administrațiile județene ale finanțelor publice întocmesc o situație centralizatoare care conține suma necesară a fi repartizată unităților/subdiviziunilor administrativ-teritoriale.

(7) În prima zi lucrătoare de la întocmirea situației centralizatoare, direcțiile generale regionale ale finanțelor publice/administrațiile județene ale finanțelor publice transmit o cerere Ministerului Finanțelor Publice prin care solicită repartizarea sumelor defalcate din taxa pe valoarea adăugată pentru echilibrarea bugetelor locale pe anul 2018, corespunzătoare sumei totale care face obiectul situației centralizatoare. Suma din cerere se diminuează cu eventualele sume solicitate prin cereri anterioare și nevirate în contul unităților/subdiviziunilor administrativ-teritoriale potrivit alin. (16).

(8) Ministerul Finanțelor Publice înregistrează cererile în ordinea primirii acestora și repartizează sumele solicitate, pe fiecare județ/municipiul București, în termen de maximum 3 zile lucrătoare de la primirea acestora, în limita sumei prevăzute la alin.(1).

(9) Ministerul Finanțelor Publice este autorizat să introducă modificările ce decurg din aplicarea prevederilor alin. (8) în volumul și în structura bugetului de stat pe anul 2018, pe care le comunică direcțiilor generale regionale ale finanțelor publice/administrațiilor județene ale finanțelor publice.

(10) Ministerul Finanțelor Publice restituie cu adresă direcțiilor generale regionale ale finanțelor publice/administrațiilor județene ale finanțelor publice cererile prevăzute la alin.(8) pentru care nu mai există sume de repartizat, din sumele prevăzute la alin.(1).

(11) Certificatele de atestare fiscală ale unităților/subdiviziunilor administrativ-teritoriale/instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale/furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat se solicită organelor fiscale centrale competente de către unitățile/subdiviziunile administrativ-teritoriale, se eliberează în termen de maximum două zile lucrătoare de la primirea solicitării, pe baza datelor existente în evidența creanțelor fiscale ale organelor fiscale centrale competente și cuprind obligațiile fiscale restante existente în sold la data de 31 iulie 2018 și nestinse până la data eliberării acestora.

(12) Sumele destinate achitării obligațiilor de plată restante care fac obiectul cererilor scrise prevăzute la alin. (5) nu pot fi mai mari decât obligațiile de plată și obligațiile fiscale restante prevăzute la alin. (4) pentru stingerea cărora se utilizează rezultatele din certificatele de atestare fiscală.

(13) Direcțiile generale regionale ale finanțelor publice/Administrațiile județene ale finanțelor publice au obligația de a repartiza sumele defalcate din taxa pe valoarea adăugată pentru echilibrarea bugetelor locale pe anul 2018 comunicate de Ministerul Finanțelor Publice, pe unități/subdiviziuni administrativ-teritoriale, în termen de o zi lucrătoare de la comunicare. Repartizarea sumelor pe unități/subdiviziuni administrativ-teritoriale se face prin derogare de la prevederile art. 33 alin. (3) din Legea nr. 273/2006, cu modificările și completările ulterioare, prin decizie a directorilor generali ai direcțiilor generale regionale ale finanțelor publice/șefilor administrațiilor județene ale finanțelor publice. Sumele ce se repartizează unităților/subdiviziunilor administrativ-teritoriale sunt cele înscrise în cererile pentru care Ministerul Finanțelor Publice a repartizat sume potrivit alin. (8).

(14) În termen de 3 zile lucrătoare de la comunicarea sumelor de către direcțiile generale regionale ale finanțelor publice/administrațiile județene ale finanțelor publice, unitățile/subdiviziunile administrativ-teritoriale, inclusiv instituțiile din subordine, după caz, au obligația de a prezenta unităților Trezoreriei Statului la care acestea își au conturile deschise următoarele documente:

a) bugetele locale majorate cu sumele repartizate, în condițiile art. 82 din Legea nr. 273/2006, cu modificările și completările ulterioare, sau rectificate, după caz, pentru instituțiile publice finanțate integral sau parțial din bugetul local/spitalele publice din rețeaua autorităților administrației publice locale, după caz;

b) cererile pentru deschiderea de credite bugetare și dispozițiile bugetare de repartizare a creditelor bugetare, aferente cheltuielilor bugetare privind stingerea obligațiilor fiscale restante prevăzute la alin. (4);

c) ordinele de plată prin care unitățile/subdiviziunile administrativ-teritoriale virează sumele aprobate în conturile de venituri ale instituțiilor publice finanțate parțial din bugetul local/spitalelor publice din rețeaua autorităților administrației publice locale;

d) ordinele de plată prin care unitățile/subdiviziunile administrativ-teritoriale/instituțiile publice finanțate integral sau parțial din bugetul local/spitalele publice din rețeaua autorităților administrației publice locale achită la bugetul de stat, bugetul asigurărilor sociale de stat ori bugetele fondurilor speciale obligațiile fiscale restante aparținând furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat sau propriile obligații fiscale restante, după caz.

(15) Virarea în contul bugetelor locale a sumelor defalcate din taxa pe valoarea adăugată pentru echilibrarea bugetelor locale, repartizate potrivit prevederilor prezentului articol, se efectuează de către unitățile Trezoreriei Statului în următoarele condiții:

a) existența bugetelor locale majorate sau rectificate, inclusiv a bugetelor rectificate ale instituțiilor publice finanțate integral ori parțial din bugetul local și ale spitalelor publice din rețeaua autorităților administrației publice locale, după caz, cu sumele repartizate potrivit alin. (13);

b) existența deschiderilor de credite bugetare disponibile cel puțin la nivelul ordinelor de plată prezentate;

c) sumele înscrise în ordinele de plată, prezentate potrivit alin. (14), sunt în limita sumelor înscrise în acordurile încheiate și a sumelor reprezentând plăți restante pe care unitățile/subdiviziunile administrativ-teritoriale/instituțiile publice finanțate integral sau parțial din bugetul local/spitalele publice din rețeaua autorităților administrației publice locale le datorează bugetului de stat, bugetului asigurărilor sociale de stat sau bugetelor fondurilor speciale;

d) sumele sunt utilizate conform destinației pentru care au fost alocate de către direcțiile generale regionale ale finanțelor publice/administrațiile județene ale finanțelor publice;

e) sumele din certificatele de atestare fiscală care au stat la baza suplimentării sumelor defalcate din taxa pe valoarea adăugată pentru echilibrarea bugetelor locale sunt reconfirmate de organele fiscale centrale. În acest scop, la data primirii documentelor de plată, prezentate de unitățile/subdiviziunile administrativ-teritoriale, unitățile Trezoreriei Statului vor solicita organelor fiscale centrale competente actualizarea sumelor din certificatele de atestare fiscală care au stat la baza suplimentării sumelor defalcate din taxa pe valoarea adăugată pentru echilibrarea bugetelor locale, acestea având obligația de a actualiza/confirma sumele respective în cadrul aceleiași zile. În cazul în care sumele care fac obiectul documentelor de plată, prezentate de unitățile/subdiviziunile administrativ-teritoriale, sunt mai mari decât cele cuprinse în certificatele de atestare fiscală actualizate, acestea se restituie unităților/subdiviziunilor administrativ-teritoriale pentru a fi refăcute în termen de o zi lucrătoare de la restituire.

(16) Sumele defalcate din taxa pe valoarea adăugată pentru echilibrarea bugetelor locale care se virează în conturile bugetelor locale potrivit prevederilor alin. (15) vor fi diminuate față de cele aprobate prin decizie a conducătorului entității la care s-a depus inițial cererea, atât cu eventualele obligații fiscale restante stinse după data eliberării certificatelor de atestare fiscală care au stat la baza solicitării sumelor defalcate de către unitățile/subdiviziunile administrativ-teritoriale, cât și cu sumele înscrise în documentele de plată care nu îndeplinesc condițiile alin. (14). Cu deferența dintre sumele defalcate din taxa pe valoarea adăugată pentru echilibrarea bugetelor locale repartizate și cele virate în conturile acestora, unitățile/subdiviziunile administrativ-teritoriale își diminuează bugetele locale, inclusiv bugetele rectificate ale instituțiilor publice finanțate integral sau parțial din bugetul local/spitalelor publice din rețeaua autorităților administrației publice locale, după caz, modificate potrivit alin. (14) lit. a).

(17) Pentru operațiunile care fac obiectul achitării obligațiilor prevăzute la alin. (3) și (4), unitățile Trezoreriei Statului eliberează titularilor de cont extrase de cont la care vor anexa copii ale documentelor de plată. Titularii conturilor vor înregistra în contabilitatea proprie stingerea obligațiilor fiscale restante și a obligațiilor de plată restante față de furnizorii de bunuri, servicii și lucrări/furnizorii care prestează serviciul public de producere, transport și distribuție a energiei termice în sistem centralizat, după caz, și vor transmite furnizorilor de bunuri, servicii și lucrări/furnizorilor care prestează serviciul public de producere, transport și distribuție a energiei termice în sistem centralizat/furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat, ale căror obligații fiscale restante au fost stinse, copii ale extraselor de cont și ale documentelor de plată care vor sta la baza înregistrării în contabilitatea acestora a stingerii creanțelor de natură comercială și a obligațiilor fiscale restante aferente operațiunilor respective, potrivit reglementărilor contabile aplicabile.

(18) Sumele alocate potrivit prevederilor alin. (3) - (16), repartizate și neutilizate până la data de 28 noiembrie 2018, se comunică Ministerului Finanțelor Publice de către direcțiile generale regionale ale finanțelor publice/administrațiile județene ale finanțelor publice până la data de 5 decembrie 2018, în vederea retragerii lor.

(19) Ordonatorii principali de credite ai bugetelor locale răspund de realitatea și exactitatea sumelor înscrise în documentele prevăzute la alin. (5), precum și de conformitatea datelor înscrise în aceste documente cu cele din documentele justificative care au stat la baza întocmirii lor.

(20) Răspunderea pentru stabilirea sumelor solicitate care fac obiectul cererilor depuse, precum și pentru utilizarea acestora în conformitate cu prevederile prezentului articol revine ordonatorilor principali de credite ai bugetelor locale.

(21) În aplicarea prevederilor alin. (3) - (17), în termen de 15 zile de la intrarea în vigoare a prezentei ordonanțe de urgență, se emit norme metodologice aprobate prin ordin al ministrului finanțelor publice, care se publică în Monitorul Oficial al României, Partea I.

**Art.29.** - Influențele asupra bugetului de venituri și cheltuieli pe anul 2018 al Fondului național unic de asigurări sociale de sănătate sunt prevăzute în anexa nr.7.

**Capitolul II**

Dispoziții finale

**Art.30.** – (1) Se autorizează ordonatorii principali de credite să detalieze influențele aprobate prin prezenta ordonanță de urgență în bugetele lor și în anexele la acestea pe anul 2018, să efectueze virări de credite de angajament și credite bugetare, să introducă proiecte cu finanțare din fonduri externe nerambursabile noi și să comunice Ministerului Finanțelor Publice, în termen de 10 zile de la intrarea în vigoare a prezentei ordonanțe de urgență, detalierea modificărilor aprobate conform acesteia, precum și fișele proiectelor cu finanțare din fonduri externe nerambursabile nou-introduse.

(2) Se autorizează ordonatorii principali de credite să introducă modificări în volumul și structura bugetelor de venituri și cheltuieli pe anul 2018 ale instituțiilor publice subordonate finanțate parțial din venituri proprii și să efectueze virări de credite de angajament și credite bugetare, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, și între bugetele acestora, cu încadrarea în prevederile bugetare aprobate la alineatul 51.01.01 „Transferuri către instituții publice".

(3) În aplicarea alin. (2) nu se pot efectua virări de credite de angajament și bugetare de la alineatul „Finanțare externă nerambursabilă" din cadrul titlului 58 „Proiecte cu finanțare din fonduri externe nerambursabile aferente cadrului financiar 2014 - 2020" la alte naturi de cheltuieli.

(4) Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare" și „Obiective/proiecte de investiții noi" la poziția „Alte cheltuieli de investiții", cuprinse în programul de investiții publice, anexă la bugetul acestora, în limita prevederilor bugetare aprobate.

**Art.31. –** (1) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2018 ale instituțiilor de învățământ superior militar subordonate, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice", articolul 51.01 „Transferuri curente”, alineatul 51.01.59 „Transferuri de la bugetul de stat către instituții de învățământ superior militar, ordine publică și securitate națională" și în prevederile aprobate la titlul 51 „Transferuri între unități ale administrației publice", articolul 51.02 „Transferuri de capital”, alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor”.

(2) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2018 ale unităților din rețeaua sanitară proprie, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrare în prevederile aprobate la titlul 51 „Transferuri între unități ale administrației publice", articolul 51.01 „Transferuri curente”, alineatul 51.01.03 „Acțiuni de sănătate" și prevederile aprobate la titlul 51 „Transferuri între unități ale administrației publice", articolul 51.02 „Transferuri de capital”, alineatul 51.02.12 „Transferuri pentru finanțarea investițiilor la spitale”.

**Art.32. –** (1) Pentru aplicarea prevederilor art. 5 din Ordonanța de urgență a Guvernului nr. 64/2007 privind datoria publică cu modificările și completările ulterioare, aprobată cu modificări și completări prin Legea nr. 109/2008, în situații excepționale, Ministerul Finanțelor Publice poate utiliza sume din veniturile din privatizare pentru efectuarea plăților de dobânzi, comisioane și alte costuri aferente datoriei publice guvernamentale.

(2) Se autorizează Ministerul Finanțelor Publice să majoreze cu sumele din venituri din privatizare veniturile bugetului de stat la o poziție distinctă în cadrul capitolului 40.00 „Încasări din rambursarea împrumuturilor acordate”, precum și cheltuielile bugetului de stat și cheltuielile prevăzute în bugetul aprobat Ministerului Finanțelor Publice - Acțiuni Generale la capitolul 55.01 „Tranzacții privind datoria publică și împrumuturi”.

(3) Veniturile din privatizare se reîntregesc cu sumele utilizate potrivit prezentului articol din bugetul Ministerului Finanțelor Publice - Acțiuni Generale de la o poziție distinctă de cheltuieli din cadrul titlul 81 „Rambursări de credite”.

(4) Cu sumele rămase neutilizate, determinate ca diferență între creditele bugetare majorate potrivit alin. (2) și plățile efectuate din acestea, se reconstituie veniturile din privatizare.

**Art.33.** – (1) În anul 2018, începând cu data intrării în vigoare a prezentei ordonanțe de urgență, numărul de contribuții pentru personalul neclerical trimis să deservească așezămintele din străinătate ale Bisericii Ortodoxe Române, este de 59 de contribuții.

(2) În anul 2018, începând cu data intrării în vigoare a prezentei ordonanțe de urgență, pentru sprijinirea așezămintelor religioase din afara granițelor, care desfășoară activități deosebite în vederea menținerii identității lingvistice, culturale și religioase a românilor din afara granițelor, se alocă suma de 261.200 euro/lună.

**Art.34.** – Legea bugetului de stat pe anul 2018, nr.2/2018, publicată în Monitorul Oficial al României Partea I nr.4 și 4 bis din 3 ianuarie 2018 se modifică după cum urmează:

**1.După alineatul (13) al articolului 14 se introduce un alineat nou, alin. (14) cu următorul cuprins:**

„(14) Fac excepție de la prevederile alin. (13) autoritățile de management/autoritățile comune de management/autoritățile naționale care încheie/emit contracte/decizii/ordine de finanțare pentru acordarea cofinanțării de la bugetul de stat în cadrul programelor obiectivului „Cooperare teritorială europeană" 2007-2013, după cum urmează:

a) Programul de cooperare transfrontalieră România- Bulgaria 2007-2013;

b) Programul de cooperare transfrontalieră Ungaria- România;

c) Programul de cooperare transnațională „Sud-Estul Europei";

d) Programul de cooperare interregională INTERREG IVC,;

e) Programul pentru Rețeaua de dezvoltare urbană URBACT II, denumit în continuare URBACT II;

f) IPA finanțează Programul IPA de cooperare transfrontalieră România-Serbia 2007-2013;

g) Programul operațional comun „România-Ucraina- Republica Moldova 2007-2013";

h) Programul operațional comun „Marea Neagră 2007- 2013";

i) Programul operațional comun de cooperare transfrontalieră „Ungaria-Slovacia-România-Ucraina 2007-2013".”

**2. Articolul 25 va avea următorul cuprins:**

„Art. 25 - În bugetul Camerei Deputaților sunt prevăzute, pentru anul 2018, credite bugetare și credite de angajament pentru încheierea de contracte și efectuarea de plăți pentru pregătirea exercitării de către România a Președinției Consiliului Uniunii Europene în anul 2019, în sumă totală de 17.036 mii lei, din care 10.313 mii lei la titlul 20 „Bunuri și servicii" și 6.723 mii lei la titlul 71 „Active nefinanciare".”

**3. Articolul 28 va avea următorul cuprins:**

**„**Art. 28 - Pentru pregătirea exercitării de către România a Președinției Consiliului Uniunii Europene în anul 2019, se autorizează Ministerul Afacerilor Externe să încheie în anul 2018 angajamente legale în limita sumei de 178.812 mii lei, din care suma de 126.485 mii lei la titlul 20 „Bunuri și servicii" și suma de 52.327 mii lei la titlul 71 „Active nefinanciare".”

**4. Articolul 31 va avea următorul cuprins:**

„Art. 31 - Se autorizează Ministerul Afacerilor Interne, prin Direcția Regim Permise de Conducere și Înmatriculare a Vehiculelor, să încheie în anul 2018 acorduri-cadru și contracte de achiziție publică în limita sumei de 170.000 mii lei pentru achiziția de autovehicule cu dotări specifice, autoutilitare, autoturisme, autobuze și motociclete necesare desfășurării în bune condiții a activităților structurilor/instituțiilor din cadrul/subordinea ministerului, din excedentul veniturilor proprii obținute din activitatea de confecționare și valorificare a plăcilor cu numere de înmatriculare cu fond reflectorizant, și să efectueze plăți în limita sumei de 170.000 mii lei.”.

**5. Articolul 32 va avea următorul cuprins:**

„Art. 32 - În bugetul Ministerului Tineretului și Sportului, la capitolul 67.01 „Cultură, recreere și religie", titlul 51 „Transferuri între unități ale administrației publice", este cuprinsă și suma de 30.628 mii lei, cuvenită în baza art. 13 alin. (3) și a pct. 3 din anexa la Ordonanța de urgență a Guvernului nr. 77/2009 privind organizarea și exploatarea jocurilor de noroc, aprobată cu modificări și completări prin Legea nr. 246/2010, cu modificările și completările ulterioare.”.

**6. Alineatul (2) al articolul 34 va avea următorul cuprins:**

„(2) Suma prevăzută în bugetul Ministerului Transporturilor pe anul 2018 la capitolul 84.01 „Transporturi", titlul 51 „Transferuri între unități ale administrației publice", alineatul 51.01.55 „Întreținerea infrastructurii feroviare publice", pentru Compania Națională de Căi Ferate „CFR" - S.A., va fi utilizată cu prioritate pentru:

a) plata obligațiilor către bugetul general consolidat;

b) asigurarea cheltuielilor stabilite de lege, aferente activității de întreținere și funcționare a infrastructurii feroviare publice prestate de administratorul infrastructurii feroviare, precum și a cheltuielilor stabilite prin contracte de prestări servicii, inclusiv cu sucursalele/filialele acestuia.”.

**7. Alineatul (1) al articolului 35 va avea următorul cuprins:**

„(1) În bugetul Ministerului Educației Naționale, la capitolul 67.01 „Cultură, recreere și religie", titlul 51 „Transferuri între unități ale administrației publice", este cuprinsă și suma de 29.626 mii lei, cuvenită în baza art. 13 alin. (3) din Ordonanța de urgență a Guvernului nr. 77/2009, aprobată cu modificări și completări prin Legea nr. 246/2010, cu modificările și completările ulterioare.”.

**8. Alineatul (1) al articolului 37 va avea următorul cuprins:**

„(1) În bugetul Ministerului Sănătății, la capitolul 66.01 „Sănătate", titlul 51 „Transferuri între unități ale administrației publice", este cuprinsă și suma de 29.626 mii lei reprezentând alocații în baza art. 13 alin. (3) din Ordonanța de urgență a Guvernului nr. 77/2009, aprobată cu modificări și completări prin Legea nr. 246/2010, cu modificările și completările ulterioare.”.

**9. Articolul 40 va avea următorul cuprins:**

„Art. 40 - În bugetul Ministerului Culturii și Identității Naționale, la titlul 51.01 „Transferuri între unități ale administrației publice", este cuprinsă și suma de 14.813 mii lei cuvenită potrivit prevederilor art. 13 alin. (3) din Ordonanța de urgență a Guvernului nr. 77/2009, aprobată cu modificări și completări prin Legea nr. 246/2010, cu modificările și completările ulterioare.”.

**10. Alineatul (1) al articolului 51 va avea următorul cuprins:**

„ (1)Se autorizează ordonatorii principali de credite să includă în bugetul fondurilor externe nerambursabile creditele bugetare aferente sumelor primite în cursul anului sau disponibile din anul anterior și necuprinse în bugetul aprobat pe anul 2018, reprezentând fonduri externe nerambursabile, alți donatori și din alte facilități postaderare, precum și creditele de angajament necesare implementării proiectelor la nivelul prevăzut în contractele/deciziile/ordinele/acordurile de finanțare, atât în bugetul propriu, cât și al instituțiilor publice din subordine finanțate integral din bugetul de stat, iar în cazul proiectelor finanțate în cadrul Mecanismului pentru Interconectarea Europei să introducă sumele aferente și la partea de venituri.”.

**11. Articolul 52 va avea următorul cuprins:**

„Art. 52 – Creditele de angajament și creditele bugetare prevăzute pentru alineatul 30.01.01 „Dobânzi aferente datoriei publice interne directe" se majorează cu valoarea primelor aferente titlurilor de stat emise pe piața internă și externă, concomitent cu înregistrarea creditelor de angajament și a creditelor bugetare negative la nivelul primelor încasate la alineatul 30.01.03 „Prime la emisiunea titlurilor de stat”, respectiv la alineatul 30.02.04 „Prime la emisiunea titlurilor de stat", astfel încât creditele de angajament și creditele bugetare aprobate pentru titlul 30 „Dobânzi” să nu depășească programul anual aprobat prin legea bugetului de stat.”.

**12. Alineatul (1) al articolului 59 va avea următorul cuprins:**

„(1) Disponibilitățile din sumele rambursate României pentru programele operaționale finanțate în cadrul obiectivului convergență, potrivit prevederilor [Regulamentului (UE) nr. 1.311/2011](file:///d:\oficiale\index\act\43595#79077) al Parlamentului European și al Consiliului din 13 decembrie 2011 de modificare a [Regulamentului (CE) nr. 1.083/2006](file:///d:\oficiale\index\act\25002#79078) al Consiliului în ceea ce privește anumite dispoziții referitoare la gestiunea financiară pentru anumite state membre care se confruntă cu dificultăți grave sau sunt amenințate de astfel de dificultăți cu privire la stabilitatea lor financiară, existente în conturile autorității de management, respectiv ale Autorității de Certificare și Plată se utilizează pentru returnarea la bugetul de stat a sumelor utilizate din bugetul de stat în cazul indisponibilității temporare a sumelor de la Comisia Europeană, pentru stingerea datoriilor programelor operaționale la alte programe operaționale, precum și pentru efectuarea reglajelor financiare cu bugetul de stat/Comisia Europeană în contextul închiderii programelor operaționale.”.

**Art.35.** – Contul RO40TREZ99954010106XXXXX „Disponibil din fonduri externe nerambursabile pentru finanțarea Programului Operațional Transport”, deschis la Trezoreria Operativă Centrală pe numele Ministerului Finanțelor Publice - Autoritatea de Certificare și Plată, se reîntregește cu suma de 8.557.135,97 lei din sumele rambursate în contul de venituri al bugetului de stat deschis pe codul de identificare fiscală al Ministerului Transporturilor, pe bază de referat întocmit de Autoritatea de Management pentru Programul Operațional Sectorial Transport și de Ministerul Transporturilor, adresat Activității de Trezorerie și Contabilitate Publică a Municipiului București.

**Art.36.** – Începând cu data intrării în vigoare a prevederilor prezentei ordonanțe de urgență nu se mai rețin sumele reținute în proporție de 10% conform art.21 alin.(5) din Legea nr.500/2002, cu modificările și completările ulterioare.

**Art.37.** – În anul 2018, începând cu data intrării în vigoare a prezentei ordonanțe de urgență, prin derogare de la prevederile art. 30 alin. (2) din Legea nr. 500/2002, cu modificările și completările ulterioare, din Fondul de rezervă bugetară la dispoziția Guvernului, prin hotărâre a Guvernului, pot fi alocate sume ordonatorilor principali de credite ai bugetului de stat pentru organizarea în țară de acțiuni și evenimente de importanță deosebită care presupun invitarea de persoane sau delegații din străinătate.

**Art.38.** – Prin derogare de la prevederile art.12 lit. b) și art.26 alin.(5) din Legea responsabilității fiscal-bugetare, nr.69/2010, republicată, precum și ale art.3 alin.(7) din Legea nr.269/2017 pentru aprobarea plafoanelor unor indicatori specificați în cadrul fiscal-bugetar pe anul 2018, plafonul soldului primar al bugetului general consolidat este de – 15.972,3 milioane lei.

**Art.39. –** Prin derogare de la prevederile art.12 lit. a)-c), art.17 alin.(2), art.24 și art.26 alin.(4) și (5) din Legea nr.69/2010, republicată, precum și ale art.2 alin.(2) și art.3 alin.(5) și (6) din Legea nr.269/2017:

a) plafonul cheltuielilor de personal ale bugetului general consolidat, exprimat ca procent în produsul intern brut, este în anul 2018 de 9,1%;

b) pentru anul 2018, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 296.178,0 milioane lei, bugetul de stat este de 157.496,6 milioane lei, bugetul general centralizat al unităților administrativ-teritoriale este de 68.415,8 milioane lei, bugetul fondului național pentru asigurări sociale de sănătate este de 34.328,3 milioane lei, bugetul instituțiilor/activităților finanțate integral și/sau parțial din venituri proprii este de 24.089,7 milioane lei și pentru alte bugete componente ale bugetului general consolidat este de 4.223,2 milioane lei;

c) plafonul nominal al soldului bugetului general consolidat este de -28.066,5 milioane lei, al bugetului de stat este de -37.644,4 milioane lei, al bugetului fondului național pentru asigurări sociale de sănătate este de 888,1 milioane lei și al bugetului instituțiilor/activităților finanțate integral și/sau parțial din venituri proprii este de 1.590,0 milioane lei;

d) pentru anul 2018, plafonul nominal al cheltuielilor de personal din bugetul general consolidat este de 86.239,8 milioane lei, din bugetul de stat este de 43.778,0 milioane lei, din bugetul general centralizat al unităților administrativ-teritoriale este de 26.876,5 milioane lei, și din bugetul instituțiilor/activităților finanțate integral și/sau parțial din venituri proprii este de 14.336,7 milioane lei.

**Art.40.** – Anexele nr.1- 7 fac parte integrantă din prezenta ordonanță de urgență.

**PRIM-MINISTRU,**

**Vasilica - Viorica DĂNCILĂ**

|  |
| --- |
| Contrasemnează: |
|  |
| **Ministrul finanțelor publice,** |
| Eugen Orlando Teodorovici |

București,

Nr. \_\_.